**Príloha č.1: PROPAGÁCIA A INFORMOVANIE O PROJEKTE**

1. Použitie loga RMPK a Prešovského samosprávneho kraja

Všetky podporené projekty musia byť zviditeľnené použitím loga Prešovského samosprávneho kraja a loga RMPK (v takomto poradí) a uvedením vyhlásenia o podporení projektu. Logo Prešovského samosprávneho kraja, logo RMPK a vyhlásenie musia byť použité na všetkých tlačených alebo elektronických dokumentoch súvisiacich s realizáciou projektu.

Logá k stiahnutiu nájdete na [www.rmpk.sk](http://www.rmpk.sk) v časti Ponuky - Granty: <https://rmpk.sk/ponuka/granty/82-na-stiahnutie>

1. Vyhlásenia

Prijímateľ je povinný uvádzať na všetkých tlačených a elektronických publikáciách, propagačných materiáloch a brožúrach, pozvánkach, plagátoch, prezenčných listinách relevantné vyhlásenie (predmet vyhlásenia prijímateľ prispôsobí povahe projektu, ktorý realizuje) o podporení projektu v slovenskom a/alebo anglickom jazyku.

Všeobecné vyhlásenia o podporení projektu:

***Projekt bol podporený z finančných prostriedkov Prešovského samosprávneho kraja v rámci grantového programu #zlepšimeto, ktorý administruje Rada mládeže Prešovského kraja.***

Predmet vyhlásenia prijímateľ prispôsobí povahe projektu, ktorý realizuje. Napr.:

***Video bolo*** ***podporené z finančných prostriedkov Prešovského samosprávneho kraja v rámci grantového programu #zlepšimeto, ktorý administruje Rada mládeže Prešovského kraja.***

***Brožúra bola*** ***podporené z finančných prostriedkov Prešovského samosprávneho kraja v rámci grantového programu #zlepšimeto, ktorý administruje Rada mládeže Prešovského kraja.***

1. **Podujatia:**

Pri organizačnom zabezpečení spoločenských podujatí, vzdelávacích podujatí resp. aktivít súvisiacich s realizáciou projektu, musí byť vždy zreteľne uvedená informácia o finančnej podpore grantu #zlepsimeto, napr. formou informačnej tabule, plagátu, banneru umiestneného na viditeľnom mieste pre všetkých účastníkov danej aktivity. Prijímateľ podpory je povinný na týchto materiáloch uvádzať logo PSK, logo RMPK a vyhlásenie v znení, napr.:

„***Podujatie bolo podporené z finančných prostriedkov Prešovského samosprávneho kraja v rámci grantového programu #zlepšimeto, ktorý administruje Rada mládeže Prešovského kraja.“***

1. **Médiá**

Ak prijímateľ informuje o podporených aktivitách v printových alebo elektronických médiách, je povinný uviesť informáciu o podporení projektových aktivít z finančných prostriedkov PSK a RMPK.

Pri informovaní verejnosti v médiách je prijímateľ povinný uviesť verbálnu a/alebo textovú informáciu v znení:

„***Projekt bol podporený z finančných prostriedkov Prešovského samosprávneho kraja v rámci grantového programu #zlepšimeto, ktorý administruje Rada mládeže Prešovského kraja“***

Prijímateľ, ktorý disponuje webovou stránkou (alebo stránkou školy), zabezpečí uvedenie informácie o podporení projektu s logom PSK, RMPK a textovým vyhlásením.

Pri komunikácii **na sociálnych sieťach** je potrebné vhodným spôsobom označiť podporu projektu z PSK a RMPK. Je možné použiť funkciu napr. prelinkovanie pomocou znaku @rmpk\_\_ (Instagram), @rmpk.po (Facebook)

1. **Dôkaz propagácie pre vecné vyhodnotenie – prílohy záverečnej správy**

Prijímateľ finančnej podpory je povinný predložiť spolu s vecným vyhodnotením projektu dôkazy realizovanej propagácie a informovania o podporení projektu z finančných prostriedkov PSK administrovaných RMPK.

V rámci fotodokumentácie prijímateľ predloží RMPK (mailom na rmpk@rmpk.sk alebo prostredníctvom elektronického úložiska/ elektronickou službou napr. wetransfer) **min. 5 fotiek** (v dostatočnej kvalite) z každej zrealizovanej aktivity v projekte.